text.text: بعد تداول معنى الغسيل السياسي، نتوسّع في هذه الحلقة من #راديو_مساحة المسجلة في يافا في مفهوم “الغسيل الأخضر”، وكيف يتم استغلاله في السياق الفلسطيني. ما هي الممارسات المنتشرة؟ كيف يتم توظيف الأشجار، الحيوانات، المأكولات والثقافة لخدمة الاستعمار. وكيف يلتقي الاستعمار مع رأس المال في عملية الغسيل الأخضر؟ وهل يمكن اعتبارها قضية نسوية؟
  تشارك في الحلقة: المحامية شذى عامر، دة. نوف ناصر الدين والمحامية وداد عساف
text.text_idx: #000001
text.text: المشاركات: وداد عساف, شذى عامر, نوف ناصر الدين
text.text_idx: #000002
text.text: مكان التسجيل: يافا
text.text_idx: #000003
text.text: نوف : الفلسطينية خلينا نقول
text.text_idx: #000010
text.text: نوف : رأسمالية يعني عم يعملو مصاري على حساب شعب آخر كمان
text.text_idx: #000015
text.text: وداد : هادا المثال اللي كنت بدي ازيدو
text.text_idx: #000016
text.text: شذى : اه استخدام استخدام المواقع الاثرية برضو جزء من هادا الغسيل يعني .. اه قيسارية وين قرية قريوت كمان اللي مقامة صفد مقامة حد قريوت مستوطنة جداً جداً كبيرة ضخمة يعني وفيها مركز زيارة للسواح واهالي قريوت ممنوعين انو كانو سنين من انو يدخلو اليوم برضو بدفعوهم دخولية فكتير المواقع الاثرية بيغيرو روايتها بيحطو رواية مثلاً اللي بيمشي اليوم بشوارع يافا بيشوف انو فيش زكر لأي اشي فلسطيني حاطين صور حيوانات دلافين وفيلا وقردة يعني نزع مضحك مبكي .. نزع سلخ الحيّز عن الرواية وتسويقو كأنو اشي سياحي اثري اللي التاريخ بيبدا في قبل 1000 سنة يعني من 1000 سنة ما صرش اشي
text.text_idx: #000017
text.text: نوف : وهون هي الفكرة قديش مسيّس هادا الاشي ...استعمارية مسيّسة
text.text_idx: #000018
text.text: شذى : تسييس تسييس التراث الميراث الثقافة المواقع الاثرية النباتات البيئة الارض متل كل الامثلة اللي ذكرتن ... الفن للاسف الامثلة لاتنتهي
text.text_idx: #000019
text.text: وداد : عنجد لا تنتهي
text.text_idx: #000020
text.text: وداد : كيف بشوفها كقضية نسوية لأنو القضايا النسوية هي طبعاً قضايا بتطلّع على الاستعمار وعلى موضوع الرأسمالية والعنف كسلّم يعني برأس السلّم لمحاربة كل هي السياسات فأحنا اذا بنتطلّع على القضية تبعت العنف ضد الحيوانات او احترام البيئة واحترام الوجود اللي احنا مشاركين الارض معو .. عدم احترامو واستغلالو بطريقة اللي اليوم الرأسمالية عم تستغلّو هي موضوع اللي طبعاً كنسويات المفروض انو نحطّو معنا شريك وشريك لكل طبعاً لكل اشكال العنف اللي كمان احنا كنساء بنمرقها فهيك بشوف هون في ربط بين ايش انا بدي استخدم ان كان بأستهلاكي بالأكل تبعي ان كان بطريقة معيشتي والخ فهي كلها مواضيع اللي هي بترتبط مع الحركات النسوية مش كل الحركات النسوية بحكي للتنويه هي مش حركات نسوية اللي هي بيضاء او حركات اللي هي بتفرض الخطاب على النساء الأخريات اللي لازم يكون بطريقة كتير معينة ف لأ احنا عم نحكي على طبعاً خطاب اللي هو بيضم فيو حركات اللي هي بتحكي اكثر شاملة
text.text_idx: #000022
text.text: نوف : بدي اضيف على اللي حكتو وداد هون يعني احنا بنفكّر بنسوية اظنّي كمنهجية انا بالنسبة الي النسوية هي اكتر من اكتر من انو نتطلّع على حقوق النساء او حقوق الرجال او ما بينهما الغير معياريين هي عبارة النسوية هي كأن انا بعتبرها هي منهجية عشان نقدر نحلل ونفكفك كل انظمة القمع اللي احنا بنواجهها بغض النظر اذا احنا نساء احنا رجال احنا اطفال احنا غير معياريين غير معياريات جايين من طبقات مختلفة ففكرة النسوية هي بتاخد بعين الاعتبار كل انظمة القمع اللي هي بتواجهنا كمخلوقات كمان على هي الارض فالنسوية يعني بنتطلّع على انو الغسيل الاخضر من قضية نسوية لانو احنا كمان عم نتطلّع كمان كيف انو الاستعمار الصهيوني او اسرائيل كيف بتستخدم اللي هي بين اقواس (حقوق الحيوان ) او حقوق البيئة عشان كمان تمشّي اشياء يعني هي لمصلحتا الخاصة فأنا بالنسبة الي بشوف انو هي عبارة عن النسوية التقاطعية بتاخد كل انظمة القمع بعين الاعتبار وانو كمان احنا كبشر كيف نتعامل مع الارض هي كيف احنا بنستغل هي الارض هي كيف احنا كمان بنحاول انو نستغلها او لا نستغلّها لأغراض سياسية اجتماعية اقتصادية او لأ فما بنقدر نتطلّع على فلسطين وعلى الغسيل الاخضر اللي عم يصير بفلسطين من غير ما نتطلّع عليها من وجهة نظر نسوية
text.text_idx: #000023
text.text: وداد : يعني هون انا بدّي احكي على سبيل المثال عن الحركات اللي هي حركات تعتبر حالها حركات خضرية اسرائيلية اللي بالمرة يعني ازا بنرجع تاريخياً للحركات اللي هي خضرية بدأت يعني بدت الحركات الخضرية كحركة اللي هي مناهضة للأستعمار مناهضة للأستعمار هادا بيقول انو مش بس استعمار وسياسات الاستعمار وما بينهما هي الرأسمالية يعني ملان ملان حركات اللي هي خضرية في كتير ناس يعني اللي بتعتبر حالها خضرية مش عشان الرفق بالحيوان ومش عشان بتحبّش اللحمة والخ انما كمناهضة للرأسمالية فاليوم اغلب الحركات اللي هي اسرائيلية اللي بتفتخر اتها مع الرفق بالحيوانات ومع ومع ومع بتطرقش ولا بأي شكل للرأسمالية فهادا بيفرجي قديش في يعني وجهين للعملة ويعني بدي اعطي مثال زغير قبل فترة عم بتطلّع في صفحة اللي اسمها animalsاللي موجودة بعتقد بتل ابيب اللي بيجو بنشرو بصفحتن بالانستقرام انو والله برافو ل burger king انو هني صارو يسوقو صارو بيعملو برغر اللي هي خضري يعني هادا بيفرجينا هادا مثال زغير اللي بيفرجينا على او هي الحركات هي مش حركات اللي هي ضد الرأسمالية هي عمبتسوّق بالأحرى للرأسمالية فهادا الفرق يعني بين كمان حركات اللي هي اذا بدنا نحكي على الخطاب اللي هو بيضم فيو كمان النسوية كمان بمبادءو ضد القمع فهون اللي عم نشوفو خاصةّ بتل ابيب انو اه كمان مرة الواحة اللي هي حتى بدي اسميها حتى الفقّاعة اللي اه والله تعو نفرجي كل العالم قديش احنا خضرية قديش احنا حرّين قديش احنا بنعطي حقوق للكل فهي كمان وحدة من الامثلة اللي احنا ممكن نشوفها يعني
text.text_idx: #000024
text.text: نوف : شكراً كتير
text.text_idx: #000026
text.text: لمشاركة المقال على
text.text_idx: #000027
text.text: انضموا الى الحديث إلغاء الرد
text.text_idx: #000028
text.text: البريد الإلكتروني *
text.text_idx: #000029
text.text: الموقع الإلكتروني
text.text_idx: #000030
text.text: احفظ اسمي، بريدي الإلكتروني، والموقع الإلكتروني في هذا المتصفح لاستخدامها المرة المقبلة في تعليقي.
text.text_idx: #000031
text.text: “وجعلنا من الماء كلّ شيء حيّ” الحلقة الثانية (2\2)
text.text_idx: #000032
text.text: “وجعلنا من الماء كلّ شيء حيّ” الحلقة الأولى (1\2)
text.text_idx: #000033
text.text: نسعى إلى توفير مساحة عابرة للحدود مركزها المناطق الناطقة باللغة العربية، وإلى دعم الخطابات السياسية النسوية التقاطعية المناهضة للاستعمار. تسعى مجموعتنا إلى المساهمة في بناء حراكات نسوية تقاطعية ملائمة للسياقات المحلية المختلفة والمتعددة في المناطق الناطقة باللغة العربية. ونعتمد في ذلك إنتاج المعرفة بأشكال مختلفة، وتطوير شبكات تضامن عابرة للأوطان مع الحراكات النسوية السياسية في مناطق الجنوب العالمي، بالإضافة إلى التعلم الفاعل والمتبادل من خلال المنهجيات النسوية المعتمدة بيننا.
text.text_idx: #000035
text.text: جميع الحقوق محفوظة ل"مساحة: معرفة نسوية متاحة" 2021
text.text_idx: #000036